Keskustelu:Neptun (ohjus)

message: Ukrainalainen Defence Express kertoo mm., että ohjus nousee tutkahavaintoa varten "satojen metrien korkeuteen" ja sijaintitiedon hankittuaan palaa takaisin pinnan tasolle. Voi olla. Sivusto on kuitenkin itselleni tuntematon. Pistin sivuston aluksi Aiheesta muualle -osioon. --J. Sketter (keskustelu) 23. huhtikuuta 2022 kello 02.05 (EEST)
replies: text: Sattuneista syistä viime aikoina on paljon kirjoitettu tästä ohjusjärjestelmästä. Täydensin artikkelia lisäkuvituksella ja parilla lähteellä. Jos vastaan kävelee luotettavalta tuntuva laukaisua seuraavan nousuvaiheen kuvaus, lisään senkin viitteisiin. --Paju (keskustelu) 23. huhtikuuta 2022 kello 17.04 (EEST)
"Itselle tuntematon" on tietysti yksi peruste, ja julkaisijan tausta samoin. Välillä voi hyvä olla tutkailla ja selventää käytettyjen verkkosivustojen taustoja. Tämä on informaatiosodankäynnin aikana aiempaa tärkeämpää. Esimerkiksi nyt sisältöä kerrotaan otetun yksityishenkilön (Andrius Genys) ylläpitämältä verkkosivustolta, joka lienee luokassa "itselle tunnettu", vaikkei siihen oltu viitattu (ennen lähdepyyntöä) ja vaikka julkaisun yhteystiedoissa annetaan nimen lisäksi vain hotmail-sähköpostiosoite! Toki toimituskuntaa esitellään kirjoittaja-sivulla, mutta valitettavasti esim. toimituksen kotimaata ei. Eikä asenimikkeiden artikkeleissa ole päiväystä, mainita lähteitä, kerrota kirjoittajaa, edes nimimerkkiä tai ryhmää! Verkkolehdeltä tuo sivusto ei vaikuta. Viite voisi olla esimerkiksi näin:  
Mielestäni yksityishenkilöiden verkkosivustojen (tämä) luonne on paikallaan mainita. Maininta auttaa niitä lukijoita, jotka lähteitä edes lyhyesti tarkastelevat.  Jotkut yksityisten sivustot jopa edellyttävät tätä, vaikka monet wikipedistit eivät sivustojen käyttöehtoja noudata (mm. saksalainen paikkakuntien ja alueiden väkilukuja kokoava, lähteensä osin piiloonpaneva, mainosrahoitteinen yksityishenkilön citypopulation-sivusto). 
Toisaalta ukrainalainen Defense Express Media & Consulting Company kertoo kotimaansa, yrityksen taustasta ja  yhteystiedot, toimituksen kokoonpanon rooleineen, avaa sidonnaisuuksiaan (esimerkiksi "partner of the Ukrainian Defense Industries (Ukroboronprom) State Corporation") ja kertoo myös julkaisemastaan Ukrainian Defense Review -verkkolehdestään. Julkaisijan tietoja on hyvä tutkailla myös muilta kuin julkaisijan omilta sivustoilta. Taustaorganisaation esittely ja vuosien historia juttuarkistoineen nostaa lähteen painoarvoa, vaikkei oikeuttaisi wikipedian tai OSINT-lähdeluokittelun parhaaseen "A1"-luokkaan. Myös julkaisun (sivuston) kotimaa on varsin hyödyllinen tieto. Monissa maissa sananvapaus on pitkäkestoisemmin tai tilapäisemmin rajattua (esimerkiksi diktaattoreille pyhät asiat, sotasensuuri, Venäjällä jo sotiin valmistautumisesta 2013- lähtien yms). --Paju (keskustelu) 23. huhtikuuta 2022 kello 20.21 (EEST)

text: Juu, tuntematon, koska en ole aiemmin siihen törmännyt, enkä tietoa muualla ollut nähnyt. Niin en lähtenyt yöllä arvioimaan sisältöä. Mutta vaikutti sen verran mielenkiintoiselta ominaisuudelta, että kirjoitin sen tänne kaiken varalta ylös. Ajattelitko, että hyljin Expressiä, koska se on ukrainalainen? Ja viitteen olisit voinut hyvin itse lisätä, kun sellainen oli jo tekstissä ihan ref name-muodossa. Se olisi ollut viisaampaa, kuin lätkiä itse itselleen lähdepyyntöjä:  (kun aloin kummastella, että mistä se lähdepyyntö lisäämällesi tekstille oikein ilmestyi, kun eihän täällä muut olleet käyneet muokkaamassa). --23. huhtikuuta 2022 kello 21.39 (EEST)~  –Kommentin jätti J. Sketter (keskustelu – muokkaukset) 23. huhtikuuta 2022 kello 21.39 (EEST)
thread_title: Defence Expressin tiedot